पनगांव (बलौदाबाजार)| अखिल भारतीय विद्यार्थी परिषद स्थानीय इकाई द्वारा सेल्फी विथ कैंपस अभियान के तहत ब्लाॅक के स्कूल और कॉलेजों में जाकर परिषद के कार्यों की जानकारी दी जा रही है। छात्र-छात्राओं को देश के प्रति उनकी जवाबदारी व कर्तव्यों को बताया जा रहा है। साथ ही उनकी समस्याओं से अवगत हो रहे हैं। अभाविप नगर अध्यक्ष व कार्यक्रम के जिला प्रभारी अंजय श्रीवास ने बताया ने अभाविप दलगत राजनीति से ऊपर उठकर काम करता है। छात्र-छात्राएं अभाविप से जुड़कर अपनी समस्याओं को बता सकेंगे, इसलिए सेल्फी विथ कैंपस अभियान चलाया जा रहा है। कार्यक्रम में नगर मंत्री दीपक साहू, नगर उपाध्यक्ष नीरज वर्मा, नगर छात्रा प्रमुख दीपिका कन्नौजे, हेमंत साहू, नीलकंठ साहू, विजय साहू, योगेंद्र, देविका वर्मा, पुष्पा आदि कार्यकर्ता मुहिम में शामिल रहे।